Joseph Masterson

**Joseph Masterson** (født 29. januar 1899 i Ardwick i Manchester i England, død 30. november 1953 i Egbaston ved Birmingham) var en engelsk katolsk erkebiskop av Birmingham fra 1947 til 1953.
## Liv og virke
### Bakgrunn
Joseph Masterson ble født i bydelen Ardwick i Manchester i England, som sønn av William Masterson, en irsk immigrant som livnærte seg som butikkeier, og hans hustru Celia. Fra 1910 ble han utdannet ved *Xaverian College* i bydelen Rusholme, frem til januar 1915, da han ble tatt opp som prestestudent ved bispedømmet Salford og fortsatte studiene i et semester ved *St Bede's College* i Manchester, deretter ved Douai School i Woolhampton hvor han var kaptein for cricket og fotball.

### Prest
Han ble ordinert til prest 27. juli 1924 ved *Cenacle Convent* i Manchester. Etter ordinasjonen studerte han i to år ved English College i Roma. 

Etter å ha returnert til England i 1926, var fader Masterson i ni år kapellan ved *St. Mary's* i Mulberry Street i Manchester, deretter i fem år kapellan ved *The English Martyrs* i Whalley Range. I 1940 ble han utnevnt til sogneprest ved *St. Mary's of The Angels og St. Clare*, Levenshulme.

### Erkebiskop av Birmingham
Han ble utnevnt til erkebiskop av Birmingham den 8. februar 1947 og innsatt den 19. mars 1947. Hans hovedkonsekrator var kardinal Bernard Griffin, medkonsekratorer var biskop av Salford, Henry Vincent Marshall. og hjelpebiskop i Birmingham og titulærbiskop av *Soli*, Humphrey Penderell Bright. 

Den 15. juni 1952 talte han på et familiebønnsstevne (*Family Prayer Crusade*) holdt på Aston Villa fotballstadion sammen med fader Patrick Peyton C.S.C., professor Thomas Bodkin og Ken Mackey.

Erkebiskop Joseph Masterson døde i embetet den 30. november 1953, i en alde av 54 år, i erkebiskopens residens i forsteden Edgbaston ved Birmingham. 

Rekviemmessen ble forrettet den 6. desember 1953, av kardinal Griffin, før begravelsen ved *St Mary's College* i Oscott.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Biskop William Gibson (1738-1821) *1790
* Biskop John Douglass (1743-1812) *1790
* Biskop William Poynter (1762-1827) *1803
* Biskop Thomas Penswick (1772-1836) *1824
* Biskop John Briggs (1788-1861) *1833
* Biskop William Bernard Ullathorne (1806-1889) *1846
* Erkebiskop Henry Edward Manning (1808-1892) *1865
* Kardinal Alfred Henry Vaughan (1832-1903) *1872
* Kardinal Francis Alphonsus Bourne (1861-1935) *1896
* Erkebiskop Thomas Leighton Williams (1877-1946) *1929
* Kardinal Bernard William Griffin (1899-1938) *1956
* Erkebiskop *Joseph Masterson* (1899-1953) *1947

## Referanser